Diari Oficial de la Generalitat Valenciana


Sumari del DOGV 3905, del 27-12-2000 (2000/10307)

ORDRE de 21 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió d'ajudes destinades al manteniment de guarderies infantils laborals.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3905

Data del DOGV
:   27-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10333


Data del document
:   21-12-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * guarda de xiquets
    * ajuda pública

ORDRE de 21 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió d'ajudes destinades al manteniment de guarderies infantils laborals. [2000/10705]
  
La conciliació entre la vida familiar i la laboral constitueix un dels objectius prioritaris del Govern Valencià tenint en compte els problemes que concorren en la incorporació de la dona al món laboral i que dificulten la seua plena inserció.
  
Des d'aquesta perspectiva, les guarderies infantils laborals són un instrument decisiu per a aconseguir aquest objectiu.
  
En aquest sentit, i tractant de corregir en la mesura que siga possible els factors que distorsionen la plena equiparació entre l'home i la dona treballadora, la Conselleria d'Economia, Hisenda i Ocupació, fidel a aquesta política de promoure la conciliació d'obligacions familiars amb les laborals, manté les ajudes destinades a aquestes entitats, si bé recollint com a beneficiàries aquelles guarderies infantils laborals que ja s'hagen adequat o que estàn en procés d'adequació, com a centres d'educació infantil, als requisits establits per la Llei d'Ordenació General del Sistema Educatiu (LOGSE).
  
D'altra banda, cal ressaltar que en la present ordre s'han tingut en compte els criteris establits tant en el Conveni de col·laboració entre el Ministeri de Treball i Afers Socials i la Comunitat Autònoma Valenciana, per a la realització de programes per al desenvolupament de serveis d'atenció a la primera infància (zero a tres anys), publicat per resolució de la Secretaria General Tècnica del Ministeri de Treball i Afers Socials, en el Boletín Oficial del Estado núm. 44, de 21 de febrer de 2000, com en l'Acta de la Comissió Tècnica Interautonòmica sobre Guarderies infantils laborals, realitzada a Madrid el dia 21 de març de 2000.
  
Per això i fent ús de les atribucions que em confereix l'article 35 de la Llei 5/1983 del Govern Valencià i l'article 47.11 de la Llei d'Hisenda Pública de la Generalitat Valenciana,
  
ORDENE
  
Article 1. Objecte i àmbit
  
1.L'objecte d'aquesta ordre és establir un programa d'ajudes destinades a les guarderies infantils laborals ja adequades a la normativa vigent d'educació o en procés d'adequació per a convertir-se en centres d'educació infantil, de la Comunitat Valenciana, d'acord amb la dotació que s'assigne per a aquest fi en els pressupostos de la Generalitat Valenciana.
  
2.El règim d'ajudes serà d'aplicació tal com es determina en els articles següents.
  
Article 2. Accions a les quals cal donar suport
  
1. Les ajudes previstes en aquesta ordre aniran destinades al sosteniment de les guarderies infantils laborals, ja adequades com a centres d'educació infantil, o en procés d'adequació a la normativa educativa vigent, i es consideraran a aquest efecte com a despeses subvencionables els costos salarials del personal docent i auxiliar, alimentació i generals de manteniment.
  
2. Les ajudes recollides en aquesta disposició tenen la naturalesa jurídica de subvencions públiques.
  
Article 3. Beneficiaris de les ajudes
  
Podran ser beneficiaris de les ajudes previstes en aquesta ordre els titulars de les guarderies infantils laborals de la Comunitat Valenciana que estiguen qualificades i inscrites en el registre administratiu creat a l'efecte, ja adequades a la normativa vigent com a centres d'educació infantil o en procés d'adequació a la LOGSE i que complisquen els requisits següents:
  
a) Atendre xiquets o xiquetes menors de tres anys
  
b) Haver justificat adequadament les despeses que es van subvencionar en l'exercici anterior.
  
c) Trobar-se al corrent de les seues obligacions tributàries, estatals i autonòmiques, i davant la Seguretat Social, segons el que disposa l'Ordre de la Conselleria d'Economia i Hisenda de 30 de maig de 1996 (DOGV de 21 de juny de 1996)
  
d) Tenir unes ratios adequades per a aquestes edats:
  
- 3-12 mesos, màxim: 8 xiquets /aula/educador
  
- 12-24 mesos, màxim: 13 xiquets/aula/educador
  
- 24-36 mesos, màxim: 20 xiquets/aula/educador
  
e) Comptar amb un horari ampli i flexible de menjador i prestar serveis durant 11 mesos a l'any.
  
f) Estar ubicat en una zona considerada com de cert risc o dificultat social
  
g) Utilitzar entre els criteris d'admissió i la quantia de les quotes, el de nivell d'ingressos familiars, prioritzant els més baixos.
  
h) Que atenguen alumnes els ingressos familiars per capita dels quals siguen iguals o inferiors al salari mínim interprofessional, en còmput anual, de l'any anterior al qual sol·licite l'ajuda.
  
Article 4. Sol·licituds, documentació i terminis
  
1. Les guarderies infantils laborals, que acrediten estar complint una funció social i estiguen en procés d'adequació a la normativa escolar vigent o autoritzades com a centres d'educació infantil que pretenguen beneficiar-se de les subvencions establides en aquesta ordre hauran de dirigir les seues sol·licituds a la Subsecretaria d'Ocupació de la Conselleria d'Economia, Hisenda i Ocupació, i presentar-les en el Registre General de la Conselleria d'Economia, Hisenda i Ocupació, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. A la sol·licitud s'adjuntarà necessàriament per a la seua tramitació la documentació següent:
  
a)Relació nominal del personal del centre.
  
b)Fotocòpia compulsada del llibre de matrícula del centre, relatiu a l'any de sol·licitud de l'ajuda.
  
c)Relació nominal d'alumnes de zero a tres anys, amb indicació expressa de l'any de naixement i de les circumstàncies familiars.
  
d)Certificació acreditativa de les dades del centre.
  
e) Pressupost general de despeses i ingressos per a l'exercici en què es sol·licita l'ajuda.
  
f)Documentació acreditativa de trobar-se el sol·licitant al corrent en les obligacions tributàries i davant la Seguretat Social, en els termes establits en l'Ordre de 30 de maig de 1996 de la Conselleria d'Economia i Hisenda (DOGV de 21 de juny de 1996), la vigència de la qual s'haurà d'estendre fins al moment d'atorgament de la subvenció i inclourà la documentació següent:
  
- Certificat original de l'Agència Estatal de l'administració Tributària.
  
- Alta en l'Impost d'Activitats Econòmiques i/o rebut/s d'estar al corrent, o declaració responsable d'estar exempt en el seu pagament.
  
- Certificat original de la Conselleria d'Economia, Hisenda i Ocupació de la Generalitat Valenciana.
  
- Certificat original de la Tresoreria General de la Seguretat Social.
  
g) Dades de domiciliació bancària segons model normalitzat (fitxa de manteniment de tercers), llevat que ja s'haguera presentat en exercicis anteriors i no hagueren experimentat cap variació.
  
h) Documentació acreditativa d'haver sol·licitat o estar autoritzat com a centre d'educació infantil.
  
i) Memòria en la qual conste: descripció de la zona d'ubicació del centre i el seu entorn social, els criteris d'admissió (indicar el tipus de baremació) i els criteris que té establit el centre per a determinar les quotes, indicant la quantia d'aquestes i desglossant-les en: educació, alimentació, activitats externes, etc., i nombre de xiquets exempts i criteri de la seua exempció, nombre de xiquets amb necessitats especials d'educació i els seus motius, horari de funcionament, servei de menjador (propi o contractat) i descripció dels tipus d'actuacions que es desenvolupen amb els pares/mares.
  
j) Informe del Servei de Benestar Social de l'ajuntament o, si és el cas, de l'organisme municipal encarregat d'emetre'l en el qual es valore la situació d'aquells xiquets que presenten dificultats en la seua inserció social i educativa en famílies d'escassos recursos.
  
3.Quan la sol·licitud no reunisca els requisits assenyalats en l'article 70.1 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 de 13 de gener, o no s'adjunte la documentació que d'acord amb aquesta ordre resulte exigible, es requerirà l'interessat perquè en el termini de 10 dies esmene la falta o adjunte els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la llei esmentada.
  
4.Les sol·licituds d'ajudes previstes en aquesta ordre s'hauran de presentar en el mes de desembre de l'any anterior per al qual es sol·liciten.
  
No obstant això, i pel que fa a les ajudes que es sol·liciten per a l'exercici de 2001, es farà el que disposa la disposició transitòria d'aquesta ordre.
  
Article 5. Criteris de distribució de les ajudes
  
1.Els fons disponibles es distribuiran de la manera següent:
  
- El 70% d'aquests fons es distribuirà entre el total de places subvencionades, tenint doble valor, sols a l'efecte del càlcul de la valoració, les places assignades a xiquets, que presenten cadascun, una difícil inserció social i educativa i pertanguen a famílies amb escassos recursos.
  
- El 30% restant es repartirà aplicant el barem següent:
  
Per estar la guarderia ubicada en:
  
Barri d'acció preferent: 4 punts
  
Zona o Barri Rural : 3 punts.
  
Barri perifèric: 2 punts
  
Barrio cèntric:1 punt
  
Si la guarderia presta serveis de menjador als seus alumnes:
  
Servei propi: 3 punts.
  
Servei contractat: 1 punt
  
Si la ratio personal/alumnes és igual o superior a la mitjana que en el seu conjunt ofereix el total de guarderies: 1 punt.
  
d) Període de funcionament:
  
Segons els mesos de funcionament es baremarà d'acord amb l'escala següent:
  
- 11 mesos: 1 punt
  
- 12 mesos: 2 punts
  
e) Horari:
  
La valoració s'establirà en funció de les hores de funcionament diàries i d'acord amb l'escala següent:
  
- entre 8 i 10 hores: 1 punt
  
- més de 10 hores: 2 punts
  
Article 6. Tramitació, Resolució i Recursos
  
1. La Subsecretaria d'Ocupació podrà recaptar de l'entitat sol·licitant l'aportació addicional d'altres documents o dades aclaridores que estime necessàries per a resoldre la sol·licitud presentada.
  
2. La competència per a conèixer i resoldre les sol·licituds formulades correspon a la Subsecretaria d'Ocupació per delegació del conseller d'Economia, Hisenda i Ocupació.
  
3. El termini màxim per a resoldre i notificar la resolució procedent serà de tres mesos comptadors des d'aquestaació de la sol·licitud en qualsevol dels registres d'entrada de la Conselleria d'Economia, Hisenda i Ocupació, en el supòsit que aquesta s'efectuara una vegada publicada l'ordre per la qual es dóna publicitat anual a les línies de crèdit i a l'import global màxim destinat a la concessió d'ajudes previstes en aquesta ordre. En cas contrari, el termini s'iniciarà a partir de l'endemà d'aquesta publicació.
  
4. - Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; i això sense perjudici que subsistisca l'obligació legal de resoldre la petició formulada.
  
5. - La resolució de concessió de les ajudes fixarà expressament la quantia concedida i incorporarà, si és el cas, les condicions, obligacions i determinacions accessòries a què haja de subjectar-se el beneficiari d'aquesta, i es notificarà als interessats en els termes previstos en l'article 58 de la Llei 30/1992, abans esmentada.
  
6. - Les resolucions que es dicten a l'empara d'aquesta convocatòria esgoten la via administrativa i contra elles es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la resolució, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. I això, sense perjudici del que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercitar, si és el cas, qualsevol altre que estimen procedent.
  
Davant la desestimació per silenci administratiu podrà interposar-se davant l'acte presumpte idèntic recurs, en el termini de sis mesos comptadors des que haguera acabat el termini que per a dictar i notificar la resolució expressa s'esmenta en el núm. 3 d'aquest article; tot això de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, i sense perjudici del que disposen els articles 116 i 117, abans esmentats.
  
Article 7. Resolució d'incidències
  
1.La Subsecretaria d'Ocupació serà competent per a resoldre les incidències que es produïsquen amb posterioritat a la seua concessió com a pròrrogues de terminis, modificacions justificades o qualsevol variació de les condicions particulars de la concessió.
  
2. El beneficiari haurà de comunicar en qualsevol moment de la vigència de l'expedient, altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.
  
Article 8. Control de les accions
  
Les guarderies infantils laborals, ja autoritzades com a centres d'educació infantil o en tràmit d'autorització, tindran a disposició de la Subsecretaria d'Ocupació els llibres de comptabilitat i altra documentació que obre en poder d'aquestes, respecte als requisits i circumstàncies sociofamiliars exigits en aquesta ordre i/o al·legats per aquelles.
  
La Subsecretaria d'Ocupació durà a terme les funcions de control de les subvencions concedides a l'empara d'aquesta ordre.
  
Article 9. Liquidació de les ajudes
  
1.La liquidació de les ajudes es durà a terme amb la justificació prèvia de les despeses realitzades, per trimestres vençuts, a través d'aquestaació de la documentació:
  
Rebuts de salari de tot el personal que composa la plantilla firmats com cal pels titulars.
  
Documents de cotització a la Seguretat Social.
  
Factures de les despeses d'alimentació, manteniment i qualssevol altres que es produïsquen com a conseqüència del normal funcionament de la guarderia.
  
2. aquestaació de la justificació acreditativa de les despeses s'haurà de realitzar en els terminis següents:
  
- Primer trimestre: de l'1 al 15 d'abril
  
- Segon trimestre: de l'1 al 15 de juliol
  
- Tercer trimestre: de l'1 al 15 d'octubre
  
- Quart trimestre: de l'1 al 15 de febrer de l'any següent a la convocatòria.
  
3. Podrà anticipar-se el percentatge màxim previst en el text refós de la Llei d'Hisenda Pública, sense perjudici de la modificació a l'alça que poguera aprovar-se per acord del Govern Valencià, amb la constitució prèvia d'aval bancari per l'import de la subvenció.
  
4. Les guarderies o centres d'educació infantil autoritzats i/o en tràmit d'autorització, la titularitat dels quals la tinga una corporació local quedaran exonerades de formalitzar garanties per les quantitats anticipades, en la forma i mesura previstes en la legislació aplicable.
  
Així mateix, l'acreditació documental indicada en el punt primer serà substituïda per certificació de l'interventor de Fons de l'ajuntament amb el vistiplau de l'alcalde.
  
Article 10. Obligacions del beneficiari
  
Són obligacions del beneficiari:
  
- Realitzar l'activitat que fonamenta la concessió de la subvenció.
  
- Acreditar la realització de l'activitat, així com el compliment dels requisits i condicions que determinen la concessió de l'ajuda.
  
- La submissió a actuacions de control financer que corresponguen a la Intervenció General en relació amb les ajudes concedides.
  
Article 11. Minoració i resolució de les ajudes concedides
  
1. L'incompliment de condicions i terminis establits en la resolució de concessió o en aquesta ordre, la justificació parcial de les despeses subvencionades i la concessió amb posterioritat a aquestaació de la sol·licitud d'altres ajudes públiques o privades que en el seu conjunt excedisquen dels límits establits, podrà donar lloc a la minoració de la subvenció concedida.
  
2. L'incompliment pel beneficiari de qualsevol dels requisits, condicions i altres circumstàncies que donaren lloc a l'atorgament de la subvenció, la variació de la finalitat de l'actuació o la falta de justificació de la realització de l'activitat per a la qual es concedeix l'ajuda, donarà lloc a la incoació, per l'òrgan competent per a la concessió de les ajudes, del corresponent procediment que podrà acabar si és el cas, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.
  
DISPOSICIONS ADDICIONALS
  
Primera
  
1.La concessió de les ajudes previstes en aquesta ordre estará condicionada a l'existència de crèdit adequat i suficient per a això en els corresponents Pressupostos de la Generalitat Valenciana per a cada exercici.
  
2.En compliment del que preveu l'article 47.11 del text refós de la Llei d'Hisenda Pública de la Generalitat Valenciana, i d'acord amb el que establisquen les corresponents lleis de pressupostos, per ordre de la Conselleria d'Economia, Hisenda i Ocupació, es donarà publicitat anual de les línies de crèdit i de l'import global màxim destinat a la concessió de les ajudes previstes en les presents bases reguladores
  
Segona
  
En el supòsit que els documents exigits que s'hagen d'adjuntar a la sol·licitud de concessió de les ajudes ja estigueren en poder de qualsevol òrgan de la Generalitat Valenciana, el sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència al qual foren dirigits, la identificació del procediment en què obren i que no hagen transcorregut més de cinc anys des de l'acabament del procediment al qual corresponguen.
  
En els supòsits d'impossibilitat material d'obtenir la documentació, l'òrgan competent podrà requerir al sol·licitant la seua presentació o, si ho hi ha, l'acreditació per altres mitjans dels requisits a què es refereix el document.
  
Tercera
  
Les referències que s'efectuen en aquesta ordre a la Conselleria d'Economia, Hisenda i Ocupació i a la Subsecretaria d'Ocupació quedaran substituïdes per la dels òrgans que s'establisquen en el Reglament que desplegue l'estructura orgànica i funcional del Servei Valencià d'Ocupació i Formació.
  
No obstant això, en el cas que és necessari realitzar adaptacions d'aquesta ordre al que disposa aquest Reglament, aquestes s'efectuaran per resolució del director de l'organisme esmentat.
  
DISPOSICIÓ TRANSITÒRIA
  
Per a l'exercici 2001, el termini de presentació de sol·licituds d'ajudes recollides en aquesta ordre serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
S'autoritza la Subsecretaria d'Ocupació per a dictar totes les instruccions i adoptar les mesures que considere oportunes per al desplegament i aplicació del que disposa aquesta ordre.
  
Segona
  
aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 21 de desembre de 2000
  
El conseller d'Economia, Hisenda i Ocupació